Id-Deċiżjoni tal-Kunsill
tas-26 t'April 1997
rigward il-konklużjoni tal-Ftehim bejn il-Komunità Ewropea u r-Repubblika tal-Korea fuq il-ko-operazzjoni u l-assistenza amministrattiva reċiproka f'affarijiet doganali
(97/291/KE)
IL-KUNSILL TA'L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 113 tiegħu, flimkien ma'l-ewwel sentenza ta'l-Artikolu 228(2) tiegħu,
Wara li kkunsidra l-proposta mill-Kummissjoni,
Billi fil-5 ta'April 1993 il-Kunsill awtorizza lill-Kummissjoni biex tinnegozja, f'isem il-Komunità, ftehim ta' ko-operazzjoni doganali ma' wħud mill-isħab kummerċjali ewlenin tal-Komunità;
Billi l-Ftehim bejn il-Komunitajiet Ewropej u r-Repubblika tal-Korea fuq il-ko-operazzjoni u l-għajnuna amministrattiva reċiproka f'affarijiet doganali għandu jiġi approvat,
ADOTTAT DAN IR-REGOLAMENT:
Artikolu 1
Il-Ftehim bejn il-Komunitajiet Ewropej u r-Repubblika tal-Korea fuq il-ko-operazzjoni u l-għajnuna amministrattiva reċiproka f'affarijiet doganali qiegħed b'hekk jiġi approvat f'isem il-Komunità.
It-test ta' dan il-Ftehim huwa mehmuż ma' din id-Deċiżjoni.
Artikolu 2
Il-Kummissjoni, mgħejjuna mir-rappreżentanti ta'l-Istati Membri, tirrappreżenta l-Komunità fuq il-Kumitat Konġunt dwar il-Ko-operazzjoni tad-Dwana mwaqqaf skond l-Artikolu 15 tal-Ftehim.
Artikolu 3
Il-President tal-Kunsill qiegħed b'hekk jiġi awtorizzat jinnomina l-persuni li jkollhom is-setgħa jiffirmaw il-Ftehim f'isem il-Komunità'.
Artikolu 4
Il-President tal-Kunsill għandu jagħmel in-notifika prevista fl-Artikolu 19 tal-Ftehim f'isem il-Komunità.
Artikolu 5
Din id-Deċiżjoni għanbdha tiġi ppubblikata fil-Ġurnal Uffiċċjali tal-Komunitajiet Ewropej.
Meħuda fi Brussel, is-26 t'April 1997.